פרנץ סצ'י (סופר)

פרנץ סצ'י (במקור שטרן, בהונגרית: Szécsi Ferenc; דובריצה, 5 מאי , 1905 – בודפשט, 7 בינואר 1945),<ref>[https://familysearch.org/ark:/61903/3:1:S3HT-62KS-3PD?mode=g&i=283&wc=92QL-7M9%3A40678301%2C65066501%2C1077273702%3Fcc%3D1452460&cc=1452460 Halálesete bejegyezve a Bp. XII. ker. állami halotti akv. 1618/1945. folyószáma alatt.]</ref> סופר, בלשן, היסטוריון תרבות יהודי-הונגרי, אביו של זמר המוזיקה הקלה פאל סצ'י.

== ביוגרפיה ==
המילון הגדול של מילים זרות (1936) של פרנץ סיצ'י
פרנץ סצ'י נולד במשפחה יהודית כבנם של שאנדור סצ'י (במקור שלמה שטרן) ושל יוזפין קֶנטנֶר. ב-30 בספטמבר 1937 נשא לאישה את קלרה סֶמֶרֶה בבודפשט (26 בינואר 1916 - 28 במאי 2004) בתם של גזה סמרה (במקור אביו שלמה שטרן ואמו מלווינה פליישמן) ושל אנטוניה אוגוסטה קולמן.<ref>[https://familysearch.org/ark:/61903/3:1:S3HT-6143-CV1?mode=g&i=194&wc=92QP-HZQ%3A40678301%2C64896001%2C1077262602%3Fcc%3D1452460&cc=1452460 A házasságkötés bejegyezve a Bp. XI. ker. állami házassági akv. 469/1937. folyószáma alatt.]</ref> ילדיהם היו מריה (1938), קטלין (17 בפברואר 1941 – 30 בדצמבר 2012), פאל (1944–1974) זמר מוזיקה קלה.

מותו של פרנץ סצ'י נגרם כתוצאה מפגיעת מוקש, על פי הרישום בתעודת הפטירה, אך בתו טענה שהוא נרצח כנראה בידי אנשי מפלגת צלב החץ בימים האחרונים לפני שחרור בודפשט.

פרנץ סצ'י עסק גם בפרשנות ובחידושי השפה ההונגרית, גיליון 10.10.1942 של "יומן סנטש" מספק כמה דוגמאות מחוברתו המכילה אלפיים מילים הונגריות מחודשות. יצירתו בשם "מילון המלים ההונגריות החדשות" מתוארת על ידי העיתון "סקירה הונגרית" (Magyar Szemle) כחוברת קטנה עם רעיונות גרוטסקיים. העיתון מציין עוד כי רק אדם מוסמך צריך לגעת בשפה ההונגרית.<ref>Magyar Szemle 42. kötet (1942. 1-6. sz.) 224. old.</ref> הסופר שאנדור מאראי מתח ביקורת על יצירתו בזו הלשון: "קראתי בהסתייגות את החוברת הראשונה של פרנץ סצ'י, את מילון המלים ההונגריות החדשות. זו דוגמה טובה לכך עד כמה אדם בעל כוונה טובה יכול לפגוע בשפה ההונגרית, מתוך החלטה שנקבעה מראש.<ref>Pesti Hírlap, 1942. október 8. / 227. szám, 5. old.</ref> במקום מאות מילים ממוצא לועזי, העבודה מציעה מקבילה הונגרית שהמחבר ייצר בעצמו." פעילותו המתחדשת של סיצ'י בשפה הוצגה על ידי כמה עיתונים בני זמנו (בגיליון נפסבה מ-7 בנובמבר 1941 פורסם מאמר שנכתב באמצעות מילותיו החדשות של סיצ'י). המלחין היהודי-הונגרי שאנדור ימניץ הצביע על חוסר הדיוק בפרשנותו של סצ'י למונחים מוזיקליים.<ref>A Szécsi-féle szótár új zenei műszavaihoz. Népszava, 1942. október 11. / 230. szám, 9. old.</ref>

== עבודותיו ==
* מילון מילים הונגריות חדשות, 1926;<ref name="Corvina"></ref>
* מילון מילים זרות, 1936;<ref></ref>
* ציטוטים המשמשים בספרות, בעיתונות ובשפה. אוסף ציטוטים בהונגרית, בלטינית, ביוונית, בגרמנית, בצרפתית, באיטלקית, באנגלית וכו'. אוסף אמרות ספרותיות והיסטוריות עם הסברים על מוצאן ושימושן. 1937
* מה שנשאר מחוץ להיסטוריה, 1940;
* לקסיקון של השכלה כללית, 1941<ref name="Corvina" />
* 2000 שאלות ותשובות<ref name="Corvina" />
* חוסר ההונגריות של השפה הרשמית והנפוצה שלנו, 1942;<ref></ref>
* ספר המגן על השפה ההונגרית, 1943.

== לקריאה נוספת ==
* [http://archiv.vfmk.hu/konyvtar/digitalizalas/1_sz_melleklet_1_0.pdf מחברי המחוזות של יאס-נאג'קון-סולנוק בלקסיקון הספרותי ההונגרי החדש] (המקור של הלקסיקון הספרותי ההונגרי החדש מערבב את הנתונים שלו עם אלה של המשורר פרנץ סיצ'י)
* פאולינה אווה: בלדת מוזיקה. בודפשט, 1986.
* [https://web.archive.org/web/20161220085704/http://szecsipal.mindenkilapja.hu/html/26348688/render/szecsi-pal-eletrajz szecsipal.mindenkilapja.hu]

==קישורים חיצוניים==

== הערות שוליים ==

קטגוריה:בלשנים ולשונאים יהודים הונגרים
קטגוריה:סופרים יהודים הונגרים
קטגוריה:נספי השואה
קטגוריה:הונגרים שנולדו ב-1905
קטגוריה:הונגרים שנפטרו ב-1945